Obutategeragana bwa BesigyeEbyafaayo 16th, October 2016 , 540 Abasomye
Munna magye eyagannuka Col. Warren Kifefe Kizza Besigyeyaliko omukulembeze w’ekibiina kya Uganda Peoples Defense Forces (UPDF) era nga yavuganyaako ne pulezidenti Yoweri Museveni okuva 1999. Emyaka ettaano emabega ,alibikidde ku nguudo za Kampala nga yekalakaasa okugezako okujja pulezidenti Museveni mu buyinza.Emabega ko yagamba nti tagenda kudda ku nguudo okujjako Museveni ,nti agenda kukozesa bukodyo bulala ku luno.
Besigye abadde asinga okuvuganya Museveni okuva Museveni lweyajja mu buyinza mu 1986. Abantu bagamba nti kibaddenga w’olwakuba Besigye yaliko munna magye ate nga yava mu kibiina kya Museveni ekya National Resistance Movement (NRM).
Besigye yavaawa?
Besigye,ye mwana ow’okubiri mu famile ey’abaana omukaaga. Yasomera ku Kinyasano Primary school ne Mbarara Junior School nga gonna gali mu bugwaguba wa Uganda. Nga akyali mu pulayimale, bazadde be bombi bafa. Siniya ye eyokuna yagikolera ku Kitante Hill Secondary School ate siniya ey’omukaaga n’agikolera ku ssomero lya Kigezi High School. Mu 1975 yayingira Makerere University gy’eyasomera obusawo nga yatikirwa mu 1980 ng’omusawo omutabuzi w’eddagala .
Ng’amaze University yafuna omulimu ku ddwaliro lya Aga Khan Hospital e Nairobi nga tanagenda kutendekebwa mu magye ne yegatta kubayeekera ba Museveni mu nsiko mu 1980 nga ye musawo w’amagye era y’eyali avunanyizibwa okujjanjaba Museveni
Yoweri Museveni weyafuukira pulezidenti mu 1986, Besigye, awo yalina emyaka 29, era yalonde ku bwa Minisita w’ensonga z’omunda mu ggwanga.Mu 1988, yalondebwa ku bwa Minister of State mu ofiisi ya pulezidenti ne National Political Commissor. Mu 1991, yafuuka omudduumizi w’maggye mu nkambi y’e Masaka, ne mu 1993 n’abeera yakulira ebintu biyingizibwa n’okusasanyizibwa mu magye. Ng’atananyuka magye ng’akalulu ka 2001 tekanabaawo, Besigye yali akuziddwa ku ddaala lya koloneli n’omuwabuzi w’amagye ow’okuntikko mu minisitule ye by’okwerinda.
Mu 1998, Besigye yawasa Winnie Byanyima eyabadde Omubaka mu Palimenti wa Mbarara ne bazaala omwana Anselm Besigye, mu 1999.
Okuvuganya Museveni
Nga akalulu k’okulonda pulezidenti mu 2001 tekanabaawo, Besigye yali amaze okudda kuludda oluvugannya Museveni era nga agamba yali ayagala nkyuukakyuuka .Mu mazima ya tonda wo akabiina keyatuuma Reform Agenda (keyagamba nti kali kakukyuusa ngeri Museveni gye yali addukannyamu).
Yesimba ku Museveni mu kalulu ka 2001 wamu ne Aggrey Awori, Francis Bwengye, Chapaa Karuhanga ne Kibirige Mayanja.
Museveni yawangula akalulu naye nga 23 .03. 2001 Besigye yagenda mu kkooti nga agamba nti akalulu kabibwa . Nga 30 .06. 2001 Besigye yakwatibwa n’asibwa annyonyole poliisi ,okugezaako okugyako gavumenti. Mu mwezi gw’omwenda omwaka gw’egumu yagenda mu Amerika bweyavaayo n’agenda mu South Afrika.
Avva mubuwanganguse n’asibwa
Nga 26.10. 2005 Besigye yakomawo mu Uganda okuva e South Afrika okwewandiisa asobole okwesimbawo mu 2006. Yasibwa nga 14th. 11.2005 nasalirwa ogw’okugezaako okugyako gavumenti ne Joseph Kony. Yasalirwa n’ogwo kukwata omuwala. Nga 02 .01. 2006 yateebwa okuva mu kkomera oluvannyuma lwa kkooti enkulu okulagira atebwe.
Akalulu ka 2006 ne 2011
Mu 2006, Besigye yayimirira ne Miria Kalule Obote, Abed Bwanika, ne Sebaana Kizito ku Museveni .Besigye yaddayo mu kkooti era n’alemwa . Mu 2011, Besigye yalemwa omulundi ogw’okussatu.
Yatandiika kampeyini nga yekalakasiza ku nguudo okujjako Museveni.Asibiddwa emirundi egiwera mu mbeera embi ddala .Poliisi yetolodde amakage emirundi mingi okugezaako okumulemesa okwekalakaasa .Bamufuuyidde omukka ogubalagala emirundi mingi.
Abantu bye’balowoleza Besigye
Okusinziira ku bantu abamu bagamba Besigye muzira alwanirira eddembe lya Uganda . Abalala bagamba Besigye muntu ayagala emitawaana .Abalala bagamba kiremwa amaze ebbanga nga yesimbawo kubwa pulezidenti naye nga tayitamu era alina kuleka abalaba bagezeeko. Besigye ye agamba nti tayagala kubeera pulezidenti naye ayagala akyuuse engeri Uganda gyefugibwamu .Tekinamannyibwa oba agenda kuddamu okwesimbawo 2016.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn swh_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn